દસ માથાળા રાવણની તાકાત તોડવા માટે દક્ષિયાણન થવું પડ્યું હતું. પણ આ જમાનો મોટાં માથાં ફોડવાનો નહીં, જોડવાનો છે. એથી જ ભારતે આ વખતે 26 જાન્યુઆરીએ એક સાથે દસ દેશોના વડાઓને નોતરું આપ્યું હતું. દર વર્ષે કોઈ એકદેશના વડાને પ્રજાસત્તાક દિને નિમંત્રણ આપવાની પરંપરા રહી છે. આ વખતે પૂર્વ એશિયાના દસ દેશોના મહાનુભાવોની મહેમાનગતિ એક સાથે કરવામાં આવી. પૂર્વ એશિયાના દેશોનું સંગઠન આસિયાન તરીકે ઓળખાય છે. તેની સ્થાપના 1966માં બેન્ગકોકમાં થઈ હતી, પણ ભારત સાથે તેનું જોડાણ થયું તેને 25 વર્ષ થયા છે. તેથી રજતજયંતિના બહાને કરાયેલી મહેમાનગતિનું માહાત્મ્ય ઘણું છે.